O B E C D U B N O

**Všeobecne záväzné nariadenie**

**č. 5/2022**

# o vodení psov, podmienkach držania psov a sume úhrady za náhradnú evidenčnú známku psa n a území obce Dubno

### VZN: - vyvesený na úradnej tabuli obce dňa : 03.11.2022

*zverejnený na internetovej adrese obce dňa : 03.11.2022*

*Lehota na predloženie pripomienok k návrhu VZN do(včítane):20.11.2022*

*Doručené pripomienky (počet) :.0*

*VZN schválené Obecným zastupiteľstvom v Dubne dňa18.11.2022*

*VZN vyvesené na úradnej tabuli obce Dubno : .........................*

*VZN zvesené z úradnej tabule obce Dubno dňa : .............................*

***VZN nadobúda účinnosť dňom 01.01.2023***

úradná pečiatka s erbom obce

### Obecné zastupiteľstvo obce Dubno na základe ustanovení § 3 ods. 6, § 4 ods. 5, § 5 ods. 1, a § 6 ods. 3 zákona č. 282/2002 Z. z., ktorým sa upravujú niektoré podmienky držania psov v platnom znení v súlade s ust. § 6 ods. 1 zákona SNR č. 369/1990 Zb. o obecnom zriadení v znení neskorších predpisov v y d á v a pre územie obce Dubno

**VŠEOBECNE ZÁVÄZNÉ NARIADENIE č. 5/2022**

# o vodení psov, podmienkach držania psov a sume úhrady za náhradnú evidenčnú známku psa n a území obce Dubno

#### § 1

**Základné ustanovenie**

Účelom tohto nariadenia je v súlade s platnou právnou úpravou: úprava podmienok a vytvorenie pravidiel pre chov psov, regulovanie chovu psov, podrobnosti vodenia psov, miesta, kde je voľný pohyb psov zakázaný, miesta, kde je vstup so psom zakázaný, podrobnosti o znečisťovaní verejného priestranstva, sumu úhrady za náhradnú evidenčnú známku psa, ochrana zdravia obyvateľov ako aj chovaných zvierat, zlepšenie bezpečnosti verejných priestranstiev na území obce a miestnych častiach, vymedzenie práv a povinností chovateľov.

#### § 2

**Vymedzenie pojmov**

Na účely tohto nariadenia sa rozumie:

1. **Chovateľom** sa rozumie každá fyzická a právnická osoba, ktorá zviera z akéhokoľvek dôvodu, hoci len prechodne chová alebo ošetruje.
2. **Majiteľom** sa rozumie fyzická alebo právnická osoba, ktorá je vlastníkom zvieraťa.
3. **Držiteľom** sa rozumie zodpovedná osoba, ktorá manipuluje so zvieraťom alebo ten, u koho sa zviera nachádza prechodne.
4. **Nebezpečným psom** je každý pes, ktorý pohrýzol alebo poranil človeka bez toho, aby bol sám napadnutý alebo vyprovokovaný, ak sa nepoužil v nutnej obrane alebo v krajnej núdz[i,1)](https://www.zakonypreludi.sk/zz/2002-282#f2770788)
5. **Voľným pohybom psa** je pohyb psa bez vôdzky mimo chovného priestoru alebo zariadenia na chov; za voľný pohyb psa sa nepovažuje pohyb zvláštneho psa bez vôdzky mimo chovného priestoru alebo zariadenia na chov, ak je na základe výcviku ovládaný osobou, ktorá ho vedie.
6. **Za psa so špeciálnym výcvikom** podľa tohto zákona sa považuje aj pes v špeciálnom výcviku v sprievode osoby odborne spôsobilej na výcvik psa so špeciálnym výcvikom podľa osobitného predpisu. [2)](https://www.zakonypreludi.sk/zz/2002-282#f4660711)

#### Zvláštnym psom je

1. používaný súkromnými bezpečnostnými službami podľa osobitného zákona, [3)](https://www.zakonypreludi.sk/zz/2002-282#f4660711)
2. používaný horskou službou,
3. používaný pri záchranných prácach pri plnení úloh civilnej ochrany, [4)](https://www.zakonypreludi.sk/zz/2002-282#f4660711)
4. poľovný,
5. ovčiarsky,
6. so špeciálnym výcvikom, [2)](https://www.zakonypreludi.sk/zz/2002-282#f4660711)
7. Používaný počas výcviku alebo súťaže konanej podľa medzinárodného alebo národného skúšobného poriadku.
8. **SOP** – skúška ovládateľnosti psa

#### § 3

**Evidencia psov**

1. Každý pes držaný nepretržite viac ako 90 dní na území Slovenskej republiky podlieha evidencii psov. Držiteľ psa je povinný prihlásiť psa do evidencie v lehote do 30 dní od uplynutia posledného dňa lehoty uvedenej v prvej vete v mieste, kde sa pes v danom roku prevažne nachádza.
2. Evidenciu a vydávanie evidenčných známok pre psov chovaných v obci Dubno vedie a zabezpečuje obecný úrad
3. Psa, ktorý podlieha evidencii, prihlási jeho majiteľ osobne na obecnom úrade alebo elektronickými prostriedkami na daňovom priznaní k dani za psa, inak sa dopustí priestupku podľa zákona [5)](https://www.zakonypreludi.sk/zz/2002-282#f4660711)
4. Do evidencie sa zapisuje najmä:
5. evidenčné číslo psa,
6. tetovacie číslo alebo údaje o čipovaní psa, ako ho pes má,
7. meno, priezvisko a adresa trvalého pobytu majiteľa psa,
8. umiestnenie chovného priestoru alebo zariadenia na chov, v ktorom sa pes na území obce zdržiava, ak sa umiestnenie nezhoduje s miestom trvalého pobytu majiteľa psa,
9. skutočnosť, že pes pohrýzol človeka bez toho, aby bol sám napadnutý alebo vyprovokovaný, ak sa nepoužila v nutnej obrane alebo krajnej núdzi[1)](https://www.zakonypreludi.sk/zz/2002-282#f4660711)
10. úhyn psa,
11. strata psa.
12. Úrad overí úplnosť údajov uvedených v daňovom priznaní, vyrubí daň za psa rozhodnutím a vydá mu evidenčnú známku psa ( ďalej len známka). Čipovanie nezbavuje majiteľa povinnosti označiť psa aj známkou.
13. Prvú známku vydáva úrad bezodplatne.
14. Úradu sa oznamuje tiež strata alebo úhyn psa a zánik daňovej povinnosti. Držiteľ predloží doklad od veterinára o úhyne psa, alebo potvrdenie osoby oprávnenej na nakladanie s biologickým odpadom o prevzatí uhynutého psa alebo potvrdenie o jeho zaregistrovaní v inej obci. Vráti evidenčnú známku psa, ktorú dostal pri jeho registrácií na obecnom úrade v Dubne.
15. Známkou majiteľ preukazuje totožnosť psa. Pri pohybe na verejných priestranstvách je majiteľ povinný psa označiť. Majiteľ vystavuje psa, ktorý nebude mať platnú známku nebezpečenstvu odchytu. Známka je neprenosná na iného psa.
16. Porušenie povinností uvedených v § 3 odsek 8 tohto nariadenia sa postihuje ako priestupok podľa osobitného zákona. [6)](https://www.zakonypreludi.sk/zz/2002-282#f4660711)
17. Odcudzenie, zničenie alebo stratu známky je majiteľ psa povinný oznámiť obecnému

úradu v Dubne do 14 dní odvtedy, čo odcudzenie , zničenie alebo stratu známky zistil, inak sa dopustí priestupku. [7)](https://www.zakonypreludi.sk/zz/2002-282#f4660711)

#### § 4

**Úhrada za náhradnú evidenčnú známku psa**

Obec Dubno na základe § 3 ods. 6 zákona č. 282/2002 Z. z. ktorým sa upravujú niektoré podmienky držania psov v platnom znení určuje sumu úhrady za vydanie náhradnej evidenčnej známky psa vo výške 5,- Eur.

#### § 5

**Vodenie psov**

Obec Terňa v súlade s § 4 ods. 5 zákona č. 282/2002 Z. z. ktorým sa upravujú niektoré podmienky držania psov v platnom znení určuje podrobnosti o vodení psa takto :

1. Vodiť psa mimo chovného priestoru, priestoru určeného pre voľný výbeh psov alebo zariadenia na chov môže len osoba, ktorá je fyzicky a psychicky spôsobilá a schopná ho ovládať v každej situácii, pričom je povinná predchádzať tomu, aby pes útočil alebo iným spôsobom ohrozoval človeka alebo ostatné zvieratá a zabraňovať vzniku škôd na majetku, prírode a životnom prostredí, ktoré by pes mohol spôsobiť. Za psa vždy zodpovedá majiteľ psa, osoba ktorá psa vedie alebo osoba, ktorá nad psom vykonáva dohľad.
2. Vodiť nebezpečného psa mimo chovného priestoru alebo zariadenia na chov môže len osoba, ktorá je plne spôsobilá na právne úkony. Na verejnom priestranstve musí mať nebezpečný pes nasadený náhubok.
3. Psa nemožno vodiť na miesta, na ktoré je vstup so psom zakázaný, okrem zvláštneho psa.
4. Psa v obci Dubno nemožno vodiť bez vôdzky s výnimkou špeciálne cvičených psov, vodiacich psov a asistenčných psov.
5. Za psa vždy zodpovedá majiteľ psa alebo osoba, ktorá psa vedie alebo nad psom vykonáva dohľad.
6. Majiteľ psa a ten, kto psa vedie, je povinný oznámiť svoje meno, priezvisko a adresu trvalého pobytu osobe, ktorú pes pohrýzol; ten, kto psa vedie, je povinný oznámiť osobe, ktorú pes pohrýzol, aj meno, priezvisko a adresu trvalého pobytu majiteľa psa. Súčasne je povinný skutočnosť, že pes pohrýzol človeka bez toho, aby bol sám napadnutý alebo vyprovokovaný, ak sa nepoužil v nutnej obrane alebo v krajnej núdz[i,4)](https://www.zakonypreludi.sk/zz/2002-282#f2770787) oznámiť obci, kde je pes evidovaný.
7. Každé pohryznutie alebo iné poranenie človeka psom je majiteľ psa, prípadne držiteľ povinný bezodkladne, najneskôr do 2 pracovných dní, oznámiť obecnému úradu v Terni písomne alebo ústne do zápisnice. Oznámiť to môže aj elektronickými prostriedkami. V takomto prípade sa musí dodatočne

zaslať do 7 dní písomné oznámenie. Nesplnenie tejto povinnosti sa postihuje ako priestupok podľa osobitného zákona. [8)](https://www.zakonypreludi.sk/zz/2002-282#f4660711)

#### § 6

**Zákaz voľného pohybu psov a vstupu so psom**

1. Obec v súlade s § 5 ods. 1 písm. a) zákona č. 282/2002 Z. z. ktorým sa upravujú niektoré podmienky držania psov v platnom znení vymedzuje miesta, **kde je voľný pohyb psa zakázaný :**
2. na verejných priestranstvách obce
3. Obec v súlade s § 5 ods. 1 písm. b) zákona č. 282/2002 Z. z. ktorým sa upravujú niektoré podmienky držania psov v platnom znení vymedzuje miesta, kde je **vstup so psom zakázaný :**
4. Do cintorína
5. na iné miesta označené tabuľou „Zákaz vstupu so psom“.

#### § 7

**Znečisťovanie verejných priestranstiev psom**

1. Ak pes znečistí verejné priestranstvo výkalmi, je ten, kto psa vedie, povinný výkaly bezprostredne odstrániť a uložiť ich na určené miesto.

3. Určeným miestom sú nádoby na zmesový komunálny odpad

2. Výkaly a iné odpady psov (napr. zvratky) je povinné odstrániť spôsobom, aby:

1. na mieste znečistenia nezostali zvyšky po znečistení
2. nedochádzalo k úniku zápachu zo znečistenia do okolia.

#### § 8

**Povinnosti chovateľa a majiteľa psa**

1. Chovateľ / majiteľ psa / psov v obci Dubno je povinný:
2. zabezpečiť zvieraťu výživu, riadu opateru, umiestnenie zodpovedajúce jeho fyziologickým potrebám a správaniu a poskytnúť mu voľnosť pohybu pri súčasnom zabezpečení ďalších ustanovení tohto VZN ako aj zákona č. 115/1995 Z.z o ochrane zvierat v znení neskorších predpisov.
3. umiestniť psa do primeraných hygienických podmienok a tieto udržiavať pravidelným čistením, v nutnom prípade aj dezinfekciou
4. chovať psov len na takých miestach a takým spôsobom, aby nezaťažovali prostredie nad prístupnú mieru hlukom, pachom a rušením nočného kľudu
5. bezpečne odstrániť exkrementy a iné odpady od psov v zmysle veterinárnych a hygienických predpisov takým spôsobom, aby nedochádzalo k úniku zápachu z trusu do okolia
6. zabezpečiť aby chované psy nijakým spôsobom neobmedzovali alebo neohrozovali ostatných spoluobčanov
7. nahradiť dokázateľne zistenú škodu, ktoré bola spôsobená chovom alebo držaním psov. Chovateľ psov je zodpovedný za škodu spôsobenú chovaným a držaným psom a je povinný nahradiť ju podľa všeobecne platných predpisov
8. ak došlo k poraneniu človeka psom, poskytnúť prvú pomoc a všetky potrebné doklady poškodenému alebo jeho ošetrujúcemu lekárovi, zviera dať bezodkladne vyšetriť veterinárnemu lekárovi, dodržiavať nariadenia veterinárnej ochrany a potvrdenie o prehliadke dať poškodenému alebo jeho ošetrujúcemu lekárovi do 24 hodín. Majiteľ psa je povinný ohlásiť vyššie uvedenú skutočnosť obci.
9. dodržiavať opatrenia určené na predchádzanie vzniku, zdolávanie a zamedzenie šírenia nákaz, hromadných ochorení psov a chorôb prenosných zo zvieraťa na človeka a naopak
10. v prípade z podozrenia nákazy bez meškania upovedomiť orgán veterinárnej starostlivosti a ďalej konať v súlade s jeho požiadavkami. Ochorenie a poranenie psa oznámiť veterinárovi a ním prijaté opatrenia plniť.
11. dostaviť sa so psom k povinnému pravidelnému očkovaniu proti besnote a iným chorobám (psinkam a parvoviróza) a na veterinárnu prehliadku pri ochorení psa. Na výzvu obce sa musí majiteľ psa vedieť preukázať platným očkovacím preukazom.
12. zabezpečovať pravidelné ničenie hlodavcov, hmyzu a obmedzovať zápach účinným čistením a dezinfekciou objektov slúžiacich k chovu a držaniu psov
13. dbať, aby pes neznečisťoval okolie a nepoškodzoval kvetinové záhony a trávniky a prípadnú psom spôsobenú nečistotu odstrániť.
14. adekvátne zamedziť rušenie nočného kľudu ( neustálym brechotom, zavíjaním) v dobe od 22:00 – 6:00 hod.
15. chovatelia, ktorí vlastnia chovateľskú stanicu a sú registrovaní v kynologických zväzoch pod značkou FCI sú povinní písomne oznámiť existenciu takejto chovateľskej stanice obci
16. naložiť s uhynutým zvieraťom v súlade s predpismi.

#### § 9

**Prísny zákaz**

**1. V intraviláne a extraviláne obce je prísne zakázane:**

1. **chovom a držaním psa ohrozovať bezpečnosť a zdravie občanov**
2. **chovateľskou činnosťou poškodovať majetok obce alebo majetok spoluobčanov**
3. **prenechať chov alebo držanie psa osobe, ktorá na to nie je fyzicky, duševne, telesne alebo odborne spôsobilá**
4. **chovať psov v takom chovnom priestore, ktoré nezodpovedá jeho biologickým potrebám (pivnice, povaly, garáže, balkóny a i.)**
5. **podnecovať psov na agresivitu alebo útok proti inému zvieraťu alebo proti človeku, okrem služobných psov počas výcviku alebo služobného zákroku**
6. **organizovať psie zápasy**
7. **chovať psa bez stáleho priameho prístupu čerstvého vzduchu a prístupu k pitnej vode**
8. **týrať, trýzniť, deptať, mučiť alebo úmyselne vyhladovať či uštvať psa**
9. **ponechať psa v aute alebo kabíne traktora či nákladného auta počas priameho slnečného žiarenia ( predovšetkým v letných mesiacoch)**
10. **chovať psa v rodinnom dome alebo vlastnom či prenajatom pozemku bez primeraného zabezpečenia ochrany okoloidúcich spoluobčanov**
11. **chov spoločenských zvierat za účelom ich rozmnožovania alebo obchodu s nimi bez predošlého písomného oznámenia Regionálnej veterinárnej a potravinovej správy – povinnosť ohlásiť začatie ako aj skončenie svojej činnosti ( § 35 ods. 1 písm. a) zákona č. 488/2002 Z.z. o veterinárnej starostlivosti a o zmene niektorých zákonov.**
12. **v chovnom zariadení vrátane domácnosti chovať alebo držať psa uviazaného prostriedkom na uväzovanie okrem:**
	* **chovu alebo držby nebezpečného psa, to neplatí, ak ide o suku v poslednej tretine**

**gravidity, dojčiacu suku, chorého psa alebo šteňa mladšie ako šesť mesiacov, ak ich je možné uviazať len z dôvodu podľa tretieho bodu,**

* + **uviazania služobného psa alebo psa určeného na osobitný účel počas vykonávania**

**stráženia alebo inej pracovnej činnosti, na ktorú je tento pes určený, alebo počas výcviku psa,**

* + **krátkodobého uviazania psa pod dohľadom počas čistenia chovného priestoru, počas**

**kŕmenia psa, alebo pri ošetrovaní psa**

1. **majiteľ psa alebo držiteľ psa narodeného pred 1. januárom 2022 je povinný dodržiavať zákaz podľa § 9 ods. 1 písm. m) od 1. januára 2024.**

**§ 10**

**Priestorové podmienky**

1. Priestor slúžiaci na chov a držanie psa / psov má mať adekvátne rozmery predovšetkým vo vzťahu k základným biologickým potrebám zvierat s ohľadom na nutnosť základnej potrebnej aktivity psa (eliminácia frustrácie a narastajúcej agresivity psa)
2. Priestory slúžiace na chov a držanie psov musia byť situované do odľahlých častí pozemkov v 2m vzdialenosti od susediacich nehnuteľností, tak aby nedochádzalo k nadmernému obťažovaniu obyvateľov ( zápach, hluk a pod.) aby nenarušovali obytnosť a hygienickú kvalitu obytného prostredia.
3. Chovať psy možno len na takých miestach a takým spôsobom aby nezaťažovali prostredie nad prístupnú mieru hlukom, pachom a rušením nočného kľudu.
4. Čelnú stranu voliér a búd pre psov je potrebné orientovať na pozemok chovateľa.
5. Minimálne požiadavky na voľnú plochu koterca pre psov vyhláška č. 283/2022 Z.z

|  |  |  |  |  |
| --- | --- | --- | --- | --- |
| **Počet psov\*)** |  |  | **Priemerná hmotnosť psa Voľná plocha koterca (m2)** |  |
|  | do 5 kg | 5 – 10 kg | 10 – 20 kg | 20 – 30 kg | 30 – 50 kg | 50 kg alebo viac |
| **1** | 3,5 | 4 | 4,5 | 5 | 6 | 7 |
| **2** | 3,5 | 4,5 | 5 | 6 | 8 | 9 |
| **3** | 4 | 5 | 5,5 | 7 | 10 | 11 |
| **4** | 4,5 | 5 | 6,5 | 9 | 12 | 13 |
| **5** | 4,5 | 6 | 7,5 | 11 | 14 | 15 |
| **6** | 5 | 7 | 9 | 13 | 16 | 17 |
| **každý ďalší** | + 0,5 | + 1 | + 1,5 | + 2 | + 2 | + 2,5 |

\*) Matka s vrhom mláďat do šiestich týždňov ich veku sa posudzuje ako jedno zviera.

#### Spoločné a záverečné ustanovenia

1. Toto všeobecne záväzné nariadenie schválilo Obecné zastupiteľstvo obce Dubno dňa 18.11.2022.
2. Toto všeobecne záväzné nariadenie nadobúda účinnosť dňom 01.01.2023

V Dubne , dňa 18.11.2022

..........................................

Alexandra Farkašová – starostka

*1)* § 24 a 25 Trestného zákona.

## *2)*§ 25 zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov.

*3)* Zákon č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) v znení neskorších predpisov.

## *4)* Zákon Národnej rady Slovenskej republiky č. 42/1994 Z. z. o civilnej ochrane

obyvateľstva v znení neskorších predpisov.

*5)* § 7 ods. 1 písm. c) zákona o psoch

*6)* § 7 ods. 2 písm. d) zákona o psoch

*7)* § 7 ods. 1 písm. e) zákona o psoch

*8)* § 7 ods. 1 písm. c ) zákona o psoch §7 ods.2 písm. c) zákona o psoch